title: 2009 m. gruodžio 1 d. Tarybos sprendimas, nustatantis Europos Vadovų Tarybos sprendimo dėl pirmininkavimo Tarybai ir dėl pirmininkavimo Tarybos parengiamiesiems organams įgyvendinimo priemones

text:
9.12.2009

               LT

               Europos Sąjungos oficialusis leidinys

               L 322/28

      TARYBOS SPRENDIMAS

   2009 m. gruodžio 1 d.
   nustatantis Europos Vadovų Tarybos sprendimo dėl pirmininkavimo Tarybai ir dėl pirmininkavimo Tarybos parengiamiesiems organams įgyvendinimo priemones
   (2009/908/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 16 straipsnio 9 dalį,
   atsižvelgdama į Sutartį dėl Europos Sąjungos veikimo, ypač į jos 236 straipsnio b punktą,
   atsižvelgdama į 2009 m. gruodžio 1 d. Europos Vadovų Tarybos sprendimą dėl pirmininkavimo Tarybai (1), ypač į jo 2 straipsnio trečią pastraipą ir 4 straipsnį,
   kadangi:

               (1)

               Turėtų būti nustatytos Europos Vadovų Tarybos sprendimo dėl pirmininkavimo Tarybai (toliau – Europos Vadovų Tarybos sprendimas) įgyvendinimo priemonės.

               (2)

               Šiose įgyvendinimo priemonėse pateikiama tvarka, kurios laikantis iš anksto nustatytos trijų valstybių narių grupės turi pirmininkauti 18 mėnesių trukmės laikotarpiais paeiliui, atsižvelgiant į tai, kad pagal Tarybos darbo tvarkos taisykles nuo 2007 m. sausio 1 d. galioja sistema, pagrįsta Tarybos 18 mėnesių programomis, dėl kurios susitarė trys atitinkamu laikotarpiu paeiliui pirmininkaujančios valstybės narės.

               (3)

               Pagal Europos Vadovų Tarybos sprendimo 1 straipsnį grupės turi būti sudaromos taip, kad būtų atsižvelgta į valstybių narių įvairovę ir geografinę pusiausvyrą Sąjungoje.

               (4)

               Kiekvienos grupės valstybių narių atsakomybė yra nustatyta Europos Vadovų Tarybos sprendimo 1 straipsnio 2 dalyje. Kiekvienu iš šio sprendimo 2 straipsnio 1 dalyje numatytų atvejų kiekvienos grupės valstybės narės bendru sutarimu nustatys savo bendradarbiavimo grupėje praktines priemones.

               (5)

               Be to, tarp įgyvendinamųjų priemonių turėtų būti specialios taisyklės, reglamentuojančios pirmininkavimą Užsienio reikalų tarybos parengiamiesiems organams, kaip numatyta Europos Vadovų Tarybos sprendimo 2 straipsnio trečioje pastraipoje.

               (6)

               Daugeliui parengiamųjų organų turėtų pirmininkauti Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) atstovas, o likusiems šiems organams šešis mėnesius ir toliau turėtų pirmininkauti pirmininkaujanti valstybė narė. Kai tokiems organams pirmininkauja vyriausiojo įgaliotinio atstovas, gali būti taikomas pereinamasis laikotarpis.

               (7)

               Parengiamieji organai, kuriems pirmininkaujama pagal kitą sistemą, t. y. jiems nepirmininkauja valstybė narė, pirmininkaujanti šešių mėnesių laikotarpiu, taip pat turėtų būti išvardyti šiame sprendime, kaip numatyta Europos Vadovų Tarybos 2 straipsnio trečioje pastraipoje.

               (8)

               Šiame sprendime neišvardytiems parengiamiesiems organams pirmininkaujama vadovaujantis Europos Vadovų Tarybos 2 straipsniu,

         PRIĖMĖ ŠĮ SPRENDIMĄ:
   1 straipsnis
   2007 m. sausio 1 d. Tarybos sprendime, nustatančiame pirmininkavimo Taryboje tvarką (2), nustatyta tvarka, kurios laikantis valstybės narės pirmininkauja Tarybai nuo 2007 m. sausio 1 d.
   Šio sprendimo I priede išdėstyta, kaip pagal šią tvarką pirmininkaujančios valstybės narės suskirstytos į grupes po tris, vadovaujantis Europos Vadovų Tarybos sprendimo 1 straipsnio 1 dalimi.
   2 straipsnis
   1.   Kiekviena 1 straipsnio antroje pastraipoje nurodytos grupės valstybė narė paeiliui pirmininkauja šešis mėnesius visų sudėčių Tarybai, išskyrus Užsienio reikalų tarybą. Grupės kitos valstybės narės padeda pirmininkaujančiai valstybei narei atlikti visas jos pareigas pagal Tarybos 18 mėnesių programą.
   2.   1 straipsnyje minėtos grupės valstybės narės tarpusavyje gali susitarti dėl kitų priemonių.
   3.   Kiekvienu iš 1 ir 2 dalyse numatytų atvejų kiekvienos grupės valstybės narės bendru sutarimu nustato savo bendradarbiavimo grupėje praktines priemones.
   3 straipsnis
   Iki 2017 m. liepos 1 d. Taryba nustato tvarką, kurios laikantis valstybės narės pirmininkaus nuo 2020 m. liepos 1 d.
   4 straipsnis
   Užsienio reikalų tarybos parengiamiesiems organams pirmininkaujama pagal II priede išdėstytas taisykles.
   5 straipsnis
   III priede išvardytiems Tarybos parengiamiesiems organams pirmininkauja nuolatiniai pirmininkai, kaip išdėstyta tame priede.
   6 straipsnis
   Šis sprendimas įsigalioja jo priėmimo dieną.

      Jis skelbiamas Europos Sąjungos oficialiajame leidinyje.
      Priimta 2009 m. gruodžio 1 d.

            Tarybos vardu

            Pirmininkė

         B. ASK

      (1)  OL L 315, 2009 12 2, p. 50.

      (2)  OL L 1, 2007 1 4, p. 11.

      I PRIEDAS

                  Vokietija

                  sausio–birželio mėn.

                  2007

                  Portugalija

                  liepos–gruodžio mėn.

                  2007

                  Slovėnija

                  sausio–birželio mėn.

                  2008

                  Prancūzija

                  liepos–gruodžio mėn.

                  2008

                  Čekija

                  sausio–birželio mėn.

                  2009

                  Švedija

                  liepos–gruodžio mėn.

                  2009

                  Ispanija

                  sausio–birželio mėn.

                  2010

                  Belgija

                  liepos–gruodžio mėn.

                  2010

                  Vengrija

                  sausio–birželio mėn.

                  2011

                  Lenkija

                  liepos–gruodžio mėn.

                  2011

                  Danija

                  sausio–birželio mėn.

                  2012

                  Kipras

                  liepos–gruodžio mėn.

                  2012

                  Airija

                  sausio–birželio mėn.

                  2013

                  Lietuva

                  liepos–gruodžio mėn.

                  2013

                  Graikija

                  sausio–birželio mėn.

                  2014

                  Italija

                  liepos–gruodžio mėn.

                  2014

                  Latvija

                  sausio–birželio mėn.

                  2015

                  Liuksemburgas

                  liepos–gruodžio mėn.

                  2015

                  Nyderlandai

                  sausio–birželio mėn.

                  2016

                  Slovakija

                  liepos–gruodžio mėn.

                  2016

                  Malta

                  sausio–birželio mėn.

                  2017

                  Jungtinė Karalystė

                  liepos–gruodžio mėn.

                  2017

                  Estija

                  sausio–birželio mėn.

                  2018

                  Bulgarija

                  liepos–gruodžio mėn.

                  2018

                  Austrija

                  sausio–birželio mėn.

                  2019

                  Rumunija

                  liepos–gruodžio mėn.

                  2019

                  Suomija

                  sausio–birželio mėn.

                  2020

      II PRIEDAS

         PIRMININKAVIMAS UŽSIENIO REIKALŲ TARYBOS PARENGIAMIESIEMS ORGANAMS (1)

      Nustatoma tokia pirmininkavimo Užsienio reikalų tarybos parengiamiesiems organams, nurodytiems toliau pateiktos lentelės 1–4 kategorijose, tvarka:

                  1)

                  1 kategorija (prekybos ir vystymosi srities parengiamieji organai):
                  Parengiamiesiems organams pirmininkauja šešių mėnesių laikotarpiu pirmininkaujanti valstybės narė.

                  2)

                  2 kategorija (geografiniai parengiamieji organai)
                  Parengiamiesiems organams pirmininkauja vyriausiojo įgaliotinio atstovas.

                  3)

                  3 kategorija (horizontalieji parengiamieji organai, daugiausia BUSP)
                  Parengiamiesiems organams pirmininkauja vyriausiojo įgaliotinio atstovas, išskyrus toliau nurodytus parengiamuosius organus, kuriems pirmininkauja šešių mėnesių laikotarpiu pirmininkaujanti valstybės narė.

                              —

                              Patarėjų užsienio santykių klausimais darbo grupė (RELEX);

                              —

                              Terorizmo (tarptautiniai aspektai) darbo grupė (COTER);

                              —

                              Konkrečių priemonių taikymo kovojant su terorizmu darbo grupė (COCOP);

                              —

                              Konsulinių reikalų darbo grupė (COCON);

                              —

                              Viešosios tarptautinės teisės darbo grupė (COJUR); ir

                              —

                              Jūrų teisės darbo grupė (COMAR).

                  4)

                  4 kategorija (su BSGP susiję parengiamieji organai)
                  Su BSGP susijusiems parengiamiesiems organams pirmininkauja vyriausiojo įgaliotinio atstovas (2).

            Vyriausiasis įgaliotinis ir šešių mėnesių laikotarpiu pirmininkaujanti valstybė narė glaudžiai bendradarbiauja, siekdami užtikrinti visų Užsienio reikalų tarybos parengiamųjų organų veiklos darną.
      3 ir 4 kategorijų parengiamiesiems organams ir toliau pirmininkaus šešių mėnesių laikotarpiu pirmininkaujanti valstybė narė ne ilgesnį kaip šešių mėnesių pereinamąjį laikotarpį po Tarybos sprendimo dėl Europos išorės veiksmų tarnybos (EIVT) struktūros ir veikimo įsigaliojimo. 2 kategorijos parengiamųjų organų atveju šis pereinamasis laikotarpis trunka ne ilgiau kaip 12 mėnesių.
      Pirmininkų skyrimo tvarka
      Jei Europos Vadovų Tarybos sprendime ar šiame sprendime nurodyta, kad parengiamajam organui (PSK ir atitinkamoms darbo grupėms) pirmininkauja vyriausiojo įgaliotinio atstovas, atsakomybė už pirmininko skyrimą tenka vyriausiajam įgaliotiniui. Šie paskyrimai atliekami remiantis kompetencija, kartu užtikrinant tinkamą geografinę pusiausvyrą ir skaidrumą. Vyriausiasis įgaliotinis užtikrina, kad asmeniu, kurį jis ketina skirti pirmininku, pasitikėtų valstybės narės. Jei tas asmuo dar nėra EIVT narys, jis juo tampa laikantis EIVT įdarbinimo procedūrų bent paskyrimo laikotarpiu. Šios tvarkos taikymas vertinamas rengiant padėties ataskaitą dėl EIVT, kurią numatyta pateikti 2012 m.

                              1.

                              Prekybos ir vystymosi sričių parengiamieji organai

                  207 straipsnio komitetas

                  AKR darbo grupė

                  Vystomojo bendradarbiavimo darbo grupė (DEVGEN)

                  ELPA klausimų darbo grupė

                  Dvejopo naudojimo prekių darbo grupė

                  Prekybos darbo grupė

                  Prekių darbo grupė

                  Bendrosios preferencijų sistemos darbo grupė

                  Pasirengimo tarptautinėms konferencijoms vystymosi klausimais darbo grupė/Jungtinių Tautų kovos su dykumėjimu konvencija (UNCCD)/Jungtinių Tautų prekybos ir vystymosi konferencija (UNCTAD)

                  Humanitarinės pagalbos ir pagalbos maisto produktais darbo grupė

                  Eksporto kreditų grupė

                              2.

                              Geografiniai parengiamieji organai

                  Mašreko ir Magrebo darbo grupė (COMAG/MaMa)

                  Rytų Europos ir Vidurinės Azijos darbo grupė (COEST)

                  Vakarų Balkanų regiono darbo grupė (COWEB)

                  Artimųjų Rytų ir Persijos įlankos darbo grupė (COMEM/MOG)

                  Azijos ir Okeanijos darbo grupė (COASI)

                  Lotynų Amerikos darbo grupė (COLAT)

                  Transatlantinių santykių darbo grupė (COTRA)

                  Afrikos darbo grupė (COAFR)

                              3.

                              Horizontalieji parengiamieji organai (daugiausia BUSP)

                  Patarėjų užsienio santykių klausimais darbo grupė (RELEX)

                     Nicolaidis grupė

                  Visuotinio nusiginklavimo ir ginklų kontrolės darbo grupė (CODUN)

                  Ginklų neplatinimo darbo grupė (CONOP)

                  Įprastinės ginkluotės eksporto darbo grupė (COARM)

                  Žmogaus teisių darbo grupė (COHOM)

                  Terorizmo (tarptautinių aspektų) darbo grupė (COTER) (3)

                  Konkrečių priemonių taikymo kovojant su terorizmu darbo grupė (COCOP) (3)

                  ESBO ir Europos Tarybos klausimų darbo grupė (COSCE)

                  Jungtinių Tautų klausimų darbo grupė (CONUN)

                  Artimųjų Rytų taikos proceso ad hoc darbo grupė (COMEP)

                  Viešosios tarptautinės teisės darbo grupė (COJUR, COJUR–ICC)

                  Jūrų teisės darbo grupė (COMAR)

                  Konsulinių reikalų darbo grupė (COCON)

                  BUSP administracinių reikalų ir protokolo darbo grupė (COADM)

                              4.

                              Su BSGP susiję parengiamieji organai

                  Karinis komitetas (ESKK)

                  Karinio komiteto darbo grupė (ESKKDG)

                  Politinė ir karinė darbo grupė (PKG)

                  Krizių valdymo civilinių aspektų komitetas (CIVCOM)

                  Europos ginklų politikos darbo grupė

         (1)  Netrukus po 2009 m. gruodžio 1 d. turėtų būti atlikta darbo struktūrų užsienio reikalų srityje, ypač dėl vystymo, kompetencijos ir organizavimo peržiūra. Pirmininkavimo darbo grupėms, kurių atžvilgiu atlikta peržiūra, tvarka prireikus turėtų būti pritaikoma atsižvelgiant į šiame priede išdėstytus bendruosius principus.

         (2)  Kariniam komitetui (ESKK) ir Karinio komiteto darbo grupei (ESKKDG) ir toliau pirmininkauja išrinktas pirmininkas, kaip nurodyta III priede, kaip ir iki šio sprendimo įsigaliojimo.

         (3)  Terorizmo (tarptautinių aspektų) darbo grupės (COTER) ir Konkrečių priemonių taikymo kovojant su terorizmu darbo grupės (COCOP) klausimas taip pat bus nagrinėjamas aptariant TVR darbo struktūras.

      III PRIEDAS

         NUOLATINĮ PIRMININKĄ TURINČIŲ TARYBOS PARENGIAMŲJŲ ORGANŲ PIRMININKAI

      Išrinkti pirmininkai

                  Ekonomikos ir finansų komitetas

                  Užimtumo komitetas

                  Socialinės apsaugos komitetas

                  Karinis komitetas (1)

                  Ekonominės politikos komitetas

                  Finansinių paslaugų komitetas

                  Karinio komiteto darbo grupė (1)

                  Elgesio kodekso grupė (verslo apmokestinimas)

            Pirmininkauja Tarybos generalinis sekretoriatas

                  Saugumo komitetas

                  Informavimo darbo grupė

                  Teisinių duomenų tvarkymo darbo grupė

                  Elektroninių ryšių darbo grupė

                  Teisės aktų kodifikavimo darbo grupė

                  Teisininkų lingvistų darbo grupė

                  Naujų pastatų darbo grupė

         (1)  Žr. taip pat II priedą.


title: 2009/875/EB: 2009 m. lapkričio 30 d. Komisijos sprendimas, kuriuo priimami Bendrijos sprendimai dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 689/2008

text:
2.12.2009

               LT

               Europos Sąjungos oficialusis leidinys

               L 315/25

      KOMISIJOS SPRENDIMAS

   2009 m. lapkričio 30 d.
   kuriuo priimami Bendrijos sprendimai dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 689/2008
   (2009/875/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2008 m. birželio 17 d. Europos Parlamento ir Tarybos reglamentą (EB) Nr. 689/2008 dėl pavojingų cheminių medžiagų eksporto ir importo (1), ypač į jo 12 straipsnio 1 dalies antrą pastraipą,
   pasikonsultavusi su komitetu, įsteigtu 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (2), 133 straipsniu,
   kadangi:

               (1)

               Reglamente (EB) Nr. 689/2008 numatyta, kad Komisija dėl kiekvienos cheminės medžiagos, kuriai taikoma iš anksto pranešto sutikimo (IAPS) tvarka, Bendrijos vardu sprendžia, ar leisti ją importuoti į Bendriją.

               (2)

               Jungtinių Tautų aplinkos programos (JTAP) organizacija ir Maisto ir žemės ūkio organizacija (angl. FAO) yra paskirtos vykdyti sekretoriato funkcijas taikant IAPS tvarką, nustatytą Roterdamo konvencija dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, kurią Bendrija patvirtino Tarybos sprendimu 2006/730/EB (3).

               (3)

               Komisija, kaip bendra paskirtoji institucija, Roterdamo konvencijos sekretoriatui turi Bendrijos ir jos valstybių narių vardu pateikti sprendimus dėl cheminių medžiagų, kurioms taikoma IAPS tvarka, importo.

               (4)

               Ketvirtajame Roterdamo konvencijos šalių konferencijos susitikime priimtu sprendimu RC.4/5 nuspręsta cheminių medžiagų grupei – tributilalavo junginiams, – apie kurią Roterdamo konvencijos sekretoriatas Komisijai pateikė informaciją orientaciniame sprendimo dokumente, pradėti taikyti iš anksto pranešto sutikimo (IAPS) tvarką kaip pesticidams. Tributilalavo junginiams taikomas Reglamentas (EB) Nr. 1907/2006 ir jie priskiriami organiniams alavo junginiams, kurių naudojimas kaip biocidinių preparatų medžiagų ir sudėtinių dalių griežtai ribojamas.

               (5)

               Veikliajai medžiagai bis(tributilalavo) oksidui taikoma 1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (4). Bis(tributilalavo) oksidas priklauso tributilalavo junginių grupei ir buvo naudojamas kaip medienos konservantas iki ši paskutinė jo naudojimo paskirtis uždrausta 2005 m. birželio 13 d. Komisijos reglamentu (EB) Nr. 1048/2005, iš dalies pakeičiančiu Reglamentą (EB) Nr. 2032/2003 dėl 10 metų darbo programos, nurodytos Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje, antrojo etapo (5).

               (6)

               Todėl reikia priimti galutinį sprendimą dėl tributilalavo junginių importo,

         NUSPRENDĖ:
   1 straipsnis
   Priimamas galutinis sprendimas dėl tributilalavo junginių importo, kaip išdėstyta priede pateiktoje atsakymo dėl importo formoje.

      Priimta Briuselyje 2009 m. lapkričio 30 d.

            Komisijos vardu

         Stavros DIMAS

            Komisijos narys

      (1)  OL L 204, 2008 7 31, p. 1.

      (2)  OL L 396, 2006 12 30, p. 1.

      (3)  OL L 299, 2006 10 28, p. 23.

      (4)  OL L 123, 1998 4 24, p. 1.

      (5)  OL L 178, 2005 7 9, p. 1.

      PRIEDAS

         ATSAKYMO DĖL IMPORTO FORMA


title: 2013/181/ES: 2013 m. balandžio 22 d. Tarybos sprendimas, kuriuo sudaromas Tarnautojų teismo trijų ad interim teisėjų sąrašas

text:
2013 4 23

                  LT

                  Europos Sąjungos oficialusis leidinys

                  L 111/49

         TARYBOS SPRENDIMAS
         2013 m. balandžio 22 d.
         kuriuo sudaromas Tarnautojų teismo trijų ad interim teisėjų sąrašas
         (2013/181/ES)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 257 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnio 1 dalį,
         atsižvelgdama į Protokolą dėl Europos Sąjungos Teisingumo Teismo statuto, ypač į jo 62c straipsnio antrą pastraipą,
         atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 979/2012 dėl Europos Sąjungos tarnautojų teismo ad interim teisėjų (1), ypač į jo 1 straipsnį,
         atsižvelgdama į 2012 m. gruodžio 10 d. Teisingumo Teismo pirmininko rekomendaciją,
         kadangi:

                     (1)

                     Protokole dėl Europos Sąjungos Teisingumo Teismo statuto numatoma galimybė papildyti specializuotus teismus ad interim teisėjais, laikinai pakeisiančiais nesančius teisėjus, kurie, nors ir nėra tapę visiškai neįgalūs, ilgą laiką negali dalyvauti nagrinėjant bylas;

                     (2)

                     2012 m. spalio 25 d. Europos Parlamento ir Tarybos reglamente (ES, Euratomas) Nr. 979/2012 dėl Europos Sąjungos tarnautojų teismo ad interim teisėjų numatoma, kad Teisingumo Teismo pirmininko pasiūlymu Taryba, spręsdama vieningai, parengia trijų asmenų, paskirtų ad interim teisėjais, sąrašą. Šie teisėjai parenkami iš buvusių Europos Sąjungos Teisingumo Teismo narių, kurie prireikus gali pradėti eiti pareigas Tarnautojų teisme. Jie skiriami ketveriems metams; jie gali būti paskiriami kitai kadencijai. Minėtame sąraše nustatoma tvarka, kuria ad interim teisėjai turi būti kviečiami vykdyti savo pareigas;

                     (3)

                     reikėtų sudaryti Tarnautojų teismo trijų ad interim teisėjų sąrašą,

               PRIĖMĖ ŠĮ SPRENDIMĄ:

            1 straipsnis
            Sudaromas Tarnautojų teismo trijų ad interim teisėjų sąrašas. Jį sudaro:

                        —

                        Haris TAGARAS, buvęs Tarnautojų teismo teisėjas;

                        —

                        Arjen W. H. MEIJ, buvęs Bendrojo Teismo teisėjas;

                        —

                        Verica TRSTENJAK, buvusi Teisingumo Teismo generalinė advokatė ir buvusi Bendrojo Teismo teisėja.

                  Šis sąrašas pateikiamas tokia seka, kuria, prireikus, teisėjai ad interim bus kviečiami vykdyti savo pareigas.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Liuksemburge 2013 m. balandžio 22 d.

                  Tarybos vardu

                  Pirmininkas

               E. GILMORE

            (1)  OL L 303, 2012 10 31, p. 83.


title: 2009 m. lapkričio 30 d. Valstybių narių vyriausybių atstovų sprendimas dėl Europos Bendrijų Teisingumo Teismo generalinio advokato paskyrimo

text:
20.1.2010

               LT

               Europos Sąjungos oficialusis leidinys

               L 14/12

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2009 m. lapkričio 30 d.
   dėl Europos Bendrijų Teisingumo Teismo generalinio advokato paskyrimo
   (2010/33/EB, Euratomas)
   EUROPOS BENDRIJŲ VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį, ypač į jos 223 straipsnį,
   atsižvelgdami į Europos atominės energijos bendrijos steigimo sutartį, ypač į jos 139 straipsnį,
   kadangi pagal Protokolo dėl Teisingumo Teismo statuto 7 ir 8 straipsnius, mirus Dámaso Ruiz-Jarabo Colomer, turi būti paskirtas Europos Bendrijų Teisingumo Teismo generalinis advokatas likusiam Dámaso Ruiz-Jarabo Colomer kadencijos laikui iki 2015 m. spalio 6 d.,
   NUSPRENDĖ:
   1 straipsnis
   Pedro Cruz Villalón skiriamas Europos Bendrijų Teisingumo Teismo generaliniu advokatu laikotarpiui nuo 2009 m. lapkričio 30 d. iki 2015 m. spalio 6 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. lapkričio 30 d.

            Pirmininkė

         B. ASK